Zizan Razak dan Shaheizy Sam Kembali Bergandingan Dalam Filem Aksi Baby Bro
Kedua-dua bintang utama filem aksi Polis Evo, Zizan Razak dan Shaheizy Sam sekali lagi dilaporkan akan bergandingan dalam sebuah filem aksi ringan yang berjudul Baby Bro. Menurut laporan Cinema.com.my, filem berkenaan bakal ditayangkan di Astro First Eksklusif pada 30 November ini, ia akan menyaksikan kedua-dua mereka kembali bekerja di bawah arahan pengarah Ghaz Abu Bakar. Bercakap mengenai pembabitannya dalam filem Baby Bro., Zizan Razak mengakui teruja apabila berpeluang merasai pengalaman berlakon dengan bayi. “Seronok sekali-sekala dapat berlakon naskhah seperti ini. Filem ini juga khas buat peminat-peminat saya dikalangan kanak-kanak,” Zizan Razak “Seronok sekali-sekala dapat berlakon naskhah seperti ini. Filem ini juga khas buat peminat-peminat saya dikalangan kanak-kanak,” Zizan Razak Selain filem aksi tersebut, Zizan kini sedang sibuk dengan penggambaran filem sekuel “Polis Evo 2” yang mana dia dan Sam akan kembali menghidupkan watak masing-masing. Dalam pada itu, Zizan yang ditanya mengenai perihal peribadi berkaitan hubungannya dengan pelakon Mira Filzah, berkata dia tidak mahu mengulas lanjut buat masa ini kerana ia terlalu peribadi buatnya. Tambahnya lagi, dia tidak mahu mencampur adukkan soal peribadi dengan kerjaya kerana dia kini lebih selesa bercerita mengenai kerjayanya berbanding kisah cinta. Zizan bagaimanapun berkata sekiranya ada jodoh, dia tidak akan menyembunyikan perkara itu dan akan dedahkan kepada umum.